నాగుల చవితి పండుగ ఎందుకు జరుపుకుంటారు? ఎలా జరుపుకుంటారు?
HomeKnowledgeనాగుల చవితి పండుగ ఎందుకు జరుపుకుంటారు? ఎలా జరుపుకుంటారు?
సాధారణంగా కొన్ని ఏరియాలలో దీపావళి అమావాస్య తరువాత వచ్చే కార్తీక శుద్ధ చతుర్థిని నాగుల చవితి పండుగ జరుపుకొంటారు . కొందరు శ్రావణ శుద్ధ చతుర్థినాడు జరుపుకుంటారు. ఈ రోజున చేసే నాగపూజలు విశేషమైన ఫలితాలను అందిస్తాయని ఆధ్యాత్మిక గ్రంధాల్లో చెప్పబడుతోంది. నాగుల చవితి మరుసటి రోజున వచ్చే నాగపంచమి రోజున వెండితోగానీ, మట్టితో గానీ నాగ ప్రతిమను తయారుచేసుకుని పంచామృతాలతో అభిషేకం చేస్తే మంచిదని శాస్త్రంలో తెలియజేశారు.
ప్రకృతి మానవ మనుగడకు జీవనాధరమైనది కనుక దానిని దైవస్వరూపంగా భావించి మన పూర్వీకులు చెట్టును, పుట్టను, రాయిని, రప్పను, కొండను, కోనను, నదిని, పర్వతాన్ని - ఇలా సమస్త ప్రాణికోటిని దైవస్వరూపంగా చూసుకొంటూ! పూజిస్తూవస్తున్నారు. ఇదే మనభారతీయ సంస్కృతిలోని విశిష్టత. నిశితంగా పరిశీలిస్తే ... అందులో భాగంగానే ' నాగుపాము" ను కూడా నాగరాజుగా, నాగదేవతగా పూజిస్తూ వస్తున్నారు.
ఈ మానవ శరీరమనే పుట్టకు తొమ్మిది రంధ్రాలు ఉంటాయి. వాటినే నవరంధ్రాలు అంటూ ఉంటారు. మానవ శరీరంలో నాడులతో నిండివున్న వెన్నెముకను ' వెన్నుబాము' అని అంటారు. అందు కుండలినీశక్తి మూలాధారచక్రంలో "పాము" ఆకారమువలెనే వుంటుందని "యోగశాస్త్రం" చెబుతోంది. ఇది మానవ శరీరంలో నిదురిస్తున్నట్లు నటిస్తూ! కామ, క్రోధ, లోభ, మోహ, మద, మాత్సర్యాలనే విషాల్ని గ్రక్కుతూ, మానవునిలో ' సత్వగుణ' సంపత్తిని హరించి వేస్తూ ఉంటుందని అందుకు ' నాగుల చవితి రోజున ప్రత్యక్షంగా విషసర్పపుట్టలను ఆరాధించి పుట్టలో పాలు పోస్తే మానవునిలో ఉన్న విషసర్పం కూడా శ్వేతత్వం పొంది, అందరి హృదయాలలో నివసించే ' శ్రీమహావిష్ణువు" నకు తెల్లని ఆదిశేషువుగా మారి శేషపాన్పుగా మారాలని కోరికతో చేసేదే! ఈ నాగుపాము పుట్టలో పాలు పోయుటలోగల అంతర్యమని చెప్తారు.
నాగుల చవితి రోజు ఆవు పాలు పుట్టలో పోసి నాగపూజచేసి చలిమిడి, చిమ్మిలి (నువ్వులతో చేస్తారు) అరటిపళ్ళు, తాటి బుర్రగుంజు , తేగలు మున్నగున్నవి నివేదన చేస్తారు.
ఈ నాగపంచమి రోజున పుట్టలో పాలుపోసి నాగేంద్రస్వామి ఆలయ దర్శనం చేసుకోవాలి.
అలానే ఉపవాస దీక్షను చేపట్టాలి. అలాకాకుంటే నూనె తగలని పదార్థాలను మాత్రమే స్వీకరించాలనే నియమాన్ని తప్పకుండా పాటించాలి. ఈ విధంగా నాగపంచమి రోజున నాగేంద్రుడిని పూజించడం వలన సర్పదోషాలు తొలగిపోతాయని శాస్త్రంలో స్పష్టం చేయబడుతోంది. అంతేకాకుండా వివాహ యోగం, సంతాన భాగ్యం, సౌభాగ్య సిద్ధి కలుగుతాయి.
naagula chaviti panduga enduku jarupukuntaaru? ela jarupukuntaaru?
HomeKnowledgenaagula chaviti panduga enduku jarupukuntaaru? ela jarupukuntaaru?
saadhaaranamgaa konni ariyaalalo deepaavali amavasya taruvaata vache kaarteeka suddha chaturthini naagula chaviti panduga jarupukontaaru . kondaru shraavana suddha chaturthinaadu jarupukuntaaru. ee rojuna chese nagapujalu visaeshamaina phalitaalanu andistaayani aadhyaatmika grandhaallo cheppabadutondi. naagula chaviti marusati rojuna vache nagapanchami rojuna vendithogaanii, mattitho gaanee naaga pratimanu tayaaruchesukuni panchaamrutaalatoe abhishekam cheste manchidani saastramlo teliyajesaaru.
prakruti manava manugadaku jeevanaadharamainadi kanuka daanini daivaswaroopamgaa bhavinchi mana poorveekulu chettunu, puttanu, raayini, rappanu, kondanu, konanu, nadini, parvataanni - ilaa samasta praanikotini daivaswaroopamgaa chusukontu! poojistuuvastunnaaru. ide manabhaaratiya samskrutiloni vishishtata. nisitamgaa pariseeliste ... andulo bhagamgane ' nagupamu" nu kuudaa nagarajuga, nagadevataga poojistuu vastunnaaru.
ee manava sareeramane puttaku tommidi randhraalu untaayi. vaatine navarandhraalu antuu untaaru. manava sareeramlo naadulatho nindivunna vennemukanu ' vennubaamu' ani antaaru. andu kundalineesakti moolaadhaarachakramlo "paamu" aakaaramuvalene vuntundani "yogasastram" chebutondi. idhi manava sareeramlo niduristunnatlu natistuu! kaama, krodha, lobha, moha, mada, maatsaryaalane vishaalni grakkutuu, maanavunilo ' satvaguna' sampattini harinchi vestu untundani anduku ' naagula chaviti rojuna pratyakshamgaa vishasarpaputtalanu aaraadhinchi puttalo paalu poste maanavunilo unna vishasarpam kuudaa swetatvam pondi, andari hrudayaalalo nivasinche ' srimahaavishnuvu" naku tellani aadisheshuvugaa maari seshapaanpugaa maaraalani korikatho chesede! ee nagupamu puttalo paalu poyutalogala antaryamani cheptaaru.
naagula chaviti roju aavu paalu puttalo posi nagapujachesi chalimidi, chimmili (nuvvulatho chestaaru) aratipallu, taati burragunju , tegalu munnagunnavi nivedana chestaaru.
ee nagapanchami rojuna puttalo paluposi nagendraswamy aalaya darsanam chesukovali.
alaane upavasa deekshanu chepattali. alakakunte noone tagalani padaarthaalanu matrame sweekarinchaalane niyamaanni tappakunda paatinchaali. ee vidhamgaa nagapanchami rojuna nagendrudini poojinchadam valana sarpadoshaalu tolagipotayani saastramlo spashtam cheyabadutondi. antekakunda vivaha yogam, santaana bhagyam, soubhagya siddhi kalugutaayi.